
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1377 

25 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών υπαλλήλων Εθνικού Κέντρου 

Επαγγελματικού Προσανατολισμού. 1 

Απόφαση επανέκδοσης θετούς ομολόγου του Ε.Δ. λή- 
ξεως 21 Ιουνίου 2006 με Δημόσια Εγγραφή για φυ¬ 
σικά πρόσωπα και με ημερομηνία διάθεσης της 
επανέκδοσης 26-9-2003. 2 


Επέκταση των ορίων ακαθαρίστων εσόδων για την υπα¬ 
γωγή των εκκρεμών υποθέσεωνχρήσεων 1993 έως και 
1998 στις αποφάσεις ΠΟΑ. 1155/2002 και 1085/2003.. 3 

Καθιέρωση υπερωριακής εργασίας με αμοιβή, πέραν 
του κανονικού ωραρίου, για υπαλλήλους της Διεύ¬ 
θυνσης Ελέγχου Συντήρησης Έργων της Περιφέ¬ 


ρειας Αττικής, για το Β' εξάμηνο του 2003. 4 

Συγκρότηση της Επιτροπής Εποπτείας του προγράμ¬ 
ματος "Ενίσχυση Επιχειρηματικότητας Ατόμων με 

Αναπηρίες" της Δράσης 2.8.3 του Ε.Π.ΑΝ. 5 

Ίδρυση Σχολείων Δεύτερης Ευκαιρίας στο Ν. Δράμας 

κ.λπ. 6 

Ίδρυση Σχολείου Δεύτερης Ευκαιρίας στο Ν. Καρδί¬ 
τσας. 7 

Ίδρυση Σχολείου Δεύτερης Ευκαιρίας στο Ν. Λάρι¬ 
σας. 8 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία "ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΦΙΛΙΠΠΩΝ του Νο¬ 
μού Καβάλας". 9 

Μεταφορά τριών (3) επιπλέον θέσεων Δ.Ε.Π. 10 


ΑΠΟΦΑΣΕΙ Σ 

Αριθ. 2/48953/0022 (1) 


Καθορισμός αποδοχών υπαλλήλων Εθνικού Κέντρου 
Επαγγελματικού Προσανατολισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

Α) Του άρθρου 16 του Ν. 2224/94 "Ρύθμιση θεμάτων ερ¬ 
γασίας συνδικαλιστικών δικαιωμάτων κ.λπ." 


Β) Του άρθρου 10 του Ν. 2525/97 "Ενιαίο Λύκειο, πρό¬ 
σβαση των αποφοίτων του στην Τριτοβάθμια Εκπαίδευ¬ 
ση, αξιολόγηση του εκπαιδευτικού έργου και άλλες δια¬ 
τάξεις". 

Γ) Του Π.Δ. 232/98 "Σκοποί, συγκρότηση, σύνθεση, θη¬ 
τεία, αρμοδιότητες του Δ.Σ. καθώς επίσης και πόροι και 
θέσεις προσωπικού του εθνικού Κέντρου Επαγγελματι¬ 
κού Προσανατολισμού (ΕΚΕΠ)". 

Δ) Της παρ. 6 του άρθρου 21 του Ν. 3144/2003 "Κοινω¬ 
νικός διάλογος για την προώθηση της απασχόλησης και 
την κοινωνική προστασία και άλλες διατάξεις". 

Ε) Του άρθρου 1 παρ. 2α του Ν. 2469/97 (ΦΕΚ 38/Α/ 
14.3.97), το οποίο αντικατέστησε το πρώτο εδάφιο της 
παρ. 2 του άρθρου 29Α στο Ν. 1558/85 (ΦΕΚ 137/Α/85) 
όπως προστέθηκε με το άρθρο 27 του Ν. 2081/92 (ΦΕΚ 
154/Α/92). 

2. Του άρθρου 22 του Ν. 2362/95 "Περί Δημοσίου Λογι¬ 
στικού ελέγχου των δαπανών του Κράτους και άλλες δια¬ 
τάξεις". 

3. Την 190705/03 ΦΕΚ719/Β/03 Υπουργική Απόφαση 
"Διαπιστωτική πράξη σύστασης δύο θέσεων ειδικών συ¬ 
νεργατών στο Γ ραφείο Προέδρου ΕΚΕΠ". 

4. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΕΚΕΠ ύψους 
15.550,00 ευρώ περίπου για το τρέχον οικονομικό έτος 
και 43.540,00 ευρώ για καθένα από τα επόμενα πέντε του¬ 
λάχιστον οικονομικά έτη. Η δαπάνη θα καλυφθεί από την 
πίστωση που έχει εγγράφει στον προϋπολογισμό του 
ΕΚΕΠ, με τα στοιχεία ΚΑΕ 60 "Αμοιβής και έξοδα Τρίτων" 
ύψους 586.547,36 ευρώ. 

5. Το έγγραφο του Γ.Λ.Κ. με αριθμ. πρωτ. 2/37845/ 
0022/29.7.02. 

6. Την ΚΥΑ 2/24085/0022/24.5.02. 

7. Την 1065956/863/Α0006/15.7.03 κοινή απόφαση του 
Πρωθυπουργού και του Υπουργού Οικονομικών "Καθορι¬ 
σμός Αρμοδιοτήτων των Υφυπουργών Οικονομικών" 
(ΦΕΚ485/Β/2003), αποφασίζουμε: 

Καθορίζουμε τις μηνιαίες αποδοχές των δύο (2) ειδικών 
συνεργατών, που θα προσλαμβάνονται από τον Πρόεδρο 
του ΕΚΕΠ, σύμφωνα με την παρ. 6 του άρθρου 21 του 
Ν. 3114/03 με σχέση εργασία ιδιωτικού δίκαιο ορισμένου 
χρόνου στο Εθνικό Κέντρο Επαγγελματικού Προσανατο- 

λισμού (ΕΚΕΠ) στο ποσό των 1.555,00 ευρώ. Πέραν των 
ανωτέρω μηνιαίων αποδοχών καταβάλλονται τα επιδόμα¬ 
τα εορτών και επίδομα αδείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΔΗΜ. ΡΕΠΠΑΣ 

-♦- 

Αριθ. 2/52198/0023Α (2) 

Απόφαση επανέκδοσης 3ετούς ομολόγου του Ε.Δ. λήξε- 
ως 21 Ιουνίου 2006 με Δημόσια Εγγραφή για φυσικά 
πρόσωπα και με ημερομηνία διάθεσης της επανέκδο¬ 
σης 26-9-2003. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
"Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις"(ΦΕΚ 178Α/17.12.1990). 

2. Τις διατάξεις του άρθρου 1 του Ν. 2187/94 "Ρύθμιση 
θεμάτων δημοσίου χρέους" (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 
2198/1994 "Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 
ρακολούθησης Συναλλαγών επί τίτλων με λογιστική μορ¬ 
φή (άϋλοιτίτλοι)" (ΦΕΚ 43Α/22.3.1994). 

4. Τις διατάξεις των άρθρων 90 και 91 του Ν. 2362/1995 
"Περί Δημοσίου Λογιστικού, ελέγχου των δαπανών του 
Κράτους κ.α.δ."(ΦΕΚ 247 Α/27.11.1995) 

5. Τις διατάξεις του άρθρου 11 του Ν. 2459/1997 "Κα¬ 
τάργηση φορολογικών απαλλαγών και άλλες διατάξεις" 
(ΦΕΚ 17Α’/18.2.1997), όπως τροποποιήθηκε με το άρθρο 
9τουΝ. 2579/98. 

6. Τις διατάξεις του άρθρου 15 του Ν. 2628/1998 "Σύ¬ 
σταση Νομικού Προσώπου Δημοσίου Δικαίου με την επω¬ 
νυμία Οργανισμός Διαχείρισης Δημοσίου Χρέους 
(Ο.Δ.ΔΗ.Χ.) και άλλες διατάξεις" (ΦΕΚ 151 Α /6.7.1998). 
καθώς και τις διατάξεις του άρθρου 31 του Ν. 2682/1999 
(ΦΕΚ 16 Α/1999). 

7. Τις διατάξεις του Ν. 2842/27-9-2000 "Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ" (ΦΕΚ 
207/Α/27.9.2000). 

8. Τις διατάξεις του άρθρου 37 του Ν. 3130/28-3-2003 
(ΦΕΚ 76/Α) "Μισθώσεις ακινήτων για τη στέγαση Δημο¬ 
σίων Υπηρεσιών κ.α.δ." 

9. Την 2021180/2981/0023/31.3.1997 απόφαση του 
Υπουργού Οικονομικών" Περί των δαπανών σύναψης, έκ¬ 
δοσης και εξυπηρέτησης κ.λ.π. των δανείων του δημοσί¬ 
ου (ΦΕΚ 286/Β/10.4.1997)". 

10. Την 2/4627/0023/25.1.2001 απόφαση του Υπουργού 
Οικονομικών "Καθορισμός όρων, τύπου και κειμένου των 
ομολόγων Ελληνικού Δημοσίου σε Ευρώ, σταθερού επι¬ 
τοκίου". 


11. Την 2/15217/0023Α/11.03.2003 απόφαση του 
Υπουργού Οικονομίας & Οικονομικών "Εκδοση στις 
14.03.2003 ομολογιακού δανείου, μέσω δημοπρασίας, σε 
άϋλη μορφή, σταθερού επιτοκίου, 3ετούς διάρκειας, λή¬ 
ξης 21.06.2006" 

12. Την 1065956/863/Α0006/15-7-2003 (ΦΕΚ 985/Β/16- 
7-2003) απόφαση του Πρωθυπουργού και του Υπουργού 
Οικονομικών "Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών". 

13. Το 1113/19-9-2003 έγγραφο του Ο.Δ.ΔΗ.Χ., αποφα¬ 
σίζουμε: 

Την διάθεση στις 26.9.2003, τίτλων με άνοιγμα (γθ-ορθπ- 
ίηρ) της έκδοσης ομολόγωντου Ελληνικού Δημοσίου στις 
14.03.2003, σε άϋλη μορφή, σταθερού επιτοκίου, 3ετούς 
διάρκειας, και λήξης 21.06.2006. 

ΒΑΣΙΚΟΙ ΟΡΟΙ ΕΚΔΟΣΗΣ 

1) Οιτίτλοι, οι οποίοι θα διατεθούν μεδημόσια εγγραφή, 
είναι ομόλογα του Ελληνικού Δημοσίου σε Ευρώ, σταθε¬ 
ρού επιτοκίου, διάρκειας τριών(3) ετών, με ημερομηνία 
έκδοσης 14.03.2003 και λήξης 21.03.2006. 

2) Τα ομόλογα είναι ανώνυμοι τίτλοι, φέρουν τοκομερί¬ 
δια, ένα για κάθε τοκοφόρο περίοδο και εκδίδονται σε άυ- 
λη μορφή, είναι δε καταχωρημένα στο Σύστημα Άυλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3) Η ονομαστική αξία των ομολόγων είναι 1.000 Ευρώ, 
ενώ η τιμή διάθεσης ορίζεται στο 100,061% της ονομα¬ 
στικής αξίας, δηλαδή ίση με τη μεσοσταθμική τιμή που 
διαμορφώθηκε στις 23 Σεπτεμβρίου 2003, στη δημοπρα¬ 
σία ομολόγων ίδιας ημερομηνίας έκδοσης και λήξης. 

4) Το ποσό της παραπάνω έκδοσης θα καθοριστεί με νε- 
ώτερη απόφασή μας. 

5) Το επιτόκιο των ομολόγων είναι το ίδιο με αυτό της 
αρχικής έκδοσης 2,75% ετησίως σταθερό για όλη την 
διάρκεια των ομολόγων. 

6) α. Τα ομόλογα αποφέρουν τόκο από την ημερομηνία 
έκδοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 
αξία ευρώ 1.000, με βάση τονπραγματικό αριθμό ημερών 
κάθε τοκοφόρου περιόδου και έτος 365 ή 366 ημερών 
{30ΐυ3ΐ/30ΐυαΙ(Ι5ΜΑ)} και καταβάλλεται δεδουλευμένος. 

β. Στις 26.09.2003 που είναι η ημερομηνία ανοίγματος 
(Γβ-ορθπίπρ) της έκδοσης και διακανονισμού θα καταβλη¬ 
θούν οι δεδουλευμένοι τόκοι των ομολόγων σε ΕΥΡΩ 
στρογγυλοποιημένοι στα 2 δεκαδικά ψηφία, που αφο¬ 
ρούν το χρονικό διάστημα από 14.03.2003 μέχρι 
21.06.2003 υπολογισμένοι με έτος 365 ημερών και από τις 
21.06.2003 μέχρι 26.9.2003 υπολογισμένοι με έτος 366 
ημερών στρογγυλοποιημένοι στα δύο δεκαδικά ψηφία. 

γ. Οι δεδουλευμένοι τόκοι για το παραπάνω χρονικό διά¬ 
στημα θα υπολογισθούν, επί της ελάχιστης ονομαστικής 
αξίας (Ευρώ 1.000) με απόδοση, η οποία προκύπτει από το 
βασικό επιτόκιο 2,75% επίτο κλάσμα ημερών 99/365 για το 
χρονικό διάστημα από 14.3.2003 μέχρι 21.6.2003 και είναι 
ίση με 0,7458900% και επί κλάσμα ημερών 97/366 για το 
χρονικό διάστημα από 21.6.2003 μέχρι 26.9.2003 και είναι 
ίση με 0,7288250%. Έτσι οι δεδουλευμένοιτόκοι για το πα¬ 
ραπάνω χρονικό διάστημα είναι ευρώ 14,75. 

7) Η εξόφληση των τίτλων θα γίνει στην ονομαστική 
τους αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη, χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται, η ημέρα κατά την 

οποία εκτελούνται πληρωμές στην Ελλάδα από τις εμπο¬ 
ρικές τράπεζες και τις αγορές συναλλάγματος και κατά 
την οποία λειτουργεί το σύστημα Τ.Α.Η.Ο.Ε.Τ. 

8) Οι τίτλοι και η μεταβίβασή τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

9) Οι λοιποί όροιτων ομολόγων είναι ίδιοι με αυτούς που 
ισχύουν και για τα λοιπά ομόλογα του Δημοσίου σε Ευρώ 
σταθερού επιτοκίου. 

Β' ΔΙΑΔΙΚΑΣΙΑ ΔΙΑΘΕΣΗΣ ΜΕ ΔΗΜΟΣΙΑ ΕΓΓΡΑΦΗ 

1) Τα ομόλογα θα διατεθούν μόνο σε φυσικά πρόσωπα 
- κατοίκους της Ε.Ε., με δημόσια εγγραφή μέσω της Τρά¬ 
πεζας της Ελλάδος, των τραπεζών, των πιστωτικών ιδρυ¬ 
μάτων, των μελών του Χρηματιστηρίου Αξιών Αθηνών και 
λοιπών φορέων, που είναι εξουσιοδοτημένοι απότηνΤρά- 
πεζατης Ελλάδος. 

Η δημόσια εγγραφή για την διάθεση των ομολόγων θα 
αρχίσει την Δευτέρα 22 Σεπτεμβρίου 2003 και θα ολοκλη¬ 
ρωθεί την την Τετάρτη 24 Σεπτεμβρίου 2003. 

2) Οι επενδυτές κατά την διαδικασία της δημόσιας εγ¬ 
γραφής δηλώνουν υποχρεωτικά: 

Το Α.Φ.Μ.τους, 

Τη χώρα προέλευσης του Α.Φ.Μ. τους, 

Τον χειριστή τους στο Σ.Α.Τ., 

Τη μερίδα και τον λογαριασμό τους στο Σ.Α.Τ., 

Το ποσό των ομολόγων, για το οποίο επιθυμούν να εγ- 
γραφούν. 

3) Οι εγγραφές θα γίνονται σε πολλαπλάσια των 1.000 
Ευρώ, με κατώτερο όριο εγγραφής για κάθε επενδυτή τα 
1.000 Ευρώ και με ανώτερο ποσό εγγραφής και διάθεσης 
ομόλογα ονομαστικής αξίας 15.000 Ευρώ. Η κατανομή 
και οι εγγραφές, θα γίνονται από το Σ.Α.Τ. του Κ.Α.Α., σε 
πολλαπλάσια των 1.000 Ευρώ. 

Την ημερομηνία έκδοσης, οι φορείς που θα έχουν δια¬ 
θέσει ομόλογα με δημόσια εγγραφή, ενημερώνουντο σύ¬ 
στημα των άϋλων τίτλων της Τράπεζας της Ελλάδος κατά 
την συνήθη διαδικασία. 

4) Οι προσφερόμενοι με την παραπάνω διαδικασία τίτ¬ 
λοι θα είναι αφορολόγητοι, υπό την προϋπόθεση, ότι θα 
διακρατούνται μέχρι την λήξη τους. Το δικαίωμα της φο¬ 
ροαπαλλαγής προκύπτει αποκλειστικά από τις εγγραφές 
του Σ.Α.Τ. του Κεντρικού Αποθετηρίου Αξιών. 

5) Οι επενδυτές κάτοχοι των ομολόγων του Ι3ΙΝ Β μπο¬ 
ρούν για την πώληση των τίτλων τους, να απευθύνονται 
στις τράπεζες και τους λοιπούς εξουσιοδοτημένους φο¬ 
ρείς, οι οποίοι θα αγοράζουν τους τίτλους. 

6) Σε περίπτωση πώλησης των τίτλων από τα φυσικά 
πρόσωπα, χωρίς να έχει μεσολαβήσει πληρωμή τοκομε¬ 
ριδίου, θα γίνεται μόνο αλλαγή του Ι3ΙΝ από Β σε Α και θα 
ισχύει φορολογικά ότι ισχύει για τα κανονικά τοκομερίδια. 

Σε περίπτωση που έχει μεσολαβήσει πληρωμή τοκομε¬ 
ριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά, δηλαδή ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα τηε Ελλάδος, η οποία εν συνεχεία 
θα πιστώνει το Ελληνικό Δημόσιο. 

7) Η καταβολή του αντιτίμου αγοράς τίτλων (ΒθΙΙΙθ- 
πίΘπΐ) θα γίνει στις 26 Σεπτεμβρίου 2003, ημερομηνία 
ανοίγματος (Γθ-οροπίπρ) της έκδοσης της 14.03.2003. 

8) Για την διάθεση των ομολόγων στο επενδυτικό κοινό 
από τις τράπεζες και λοιπούς εξουσιοδοτημένους φο¬ 
ρείς, θα δοθεί προμήθεια 0,15% επίσης θα δοθεί προμή¬ 
θεια στο Σ.Α.Τ. του Κεντρικού Αποθετηρίου Αξιών 0,04%. 


ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρουςτου Κρατικού Προϋπολογισμού για 
το οικονομικο έτος 2003 και για τα επομένα οικονομικά 
έτη, η οποία θα καλυφθεί από τις πιστώσεις που θα εγ- 
γράφονται στις κατ’ έτος προβλέψεις δαπανών εξυπηρέ¬ 
τησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 1084903/1635/ΔΕ-Α' (3) 

Επέκταση των ορίων ακαθαρίστων εσόδων για την υπα¬ 
γωγή των εκκρεμών υποθέσεων χρήσεων 1993 έως και 
1998 στις αποφάσεις ΠΟΑ. 1155/2002 και 1085/2003. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 8 του άρθρου 66 του 
Ν. 2238/94 (ΦΕΚΑΊ51). 

2. Τις διατάξεις της παραγράφου 3 του άρθρου 66 του 
Ν. 2238/1994, όπως ισχύουν και της παραγράφου 4 του 
άρθρου 13του Ν. 2601/1998 (ΦΕΚΑ’81). 

3. Τις διατάξεις των παραγράφων 1,2 και 3 του άρθρου 
28 του Ν. 3016/2002 (ΦΕΚΑ' 110). 

4. Τις διατάξεις του άρθρου 26 του Ν. 3148/2003 (ΦΕΚ 
Α' 136). 

5. Την 1061203/1148/ΠΟΛ. 1144/1998 απόφασή μας 
"Έλεγχος ανέλεγκτων φορολογικών υποθέσεων και επί¬ 
λυση φορολογικών διαφορών" (ΦΕΚ Β' 526), όπως αυτή 
ισχύει και τις αποφάσεις μας 1113331/1477/ ΠΟΛ.1239/ 
1999 (ΦΕΚ Β'2137), 1027583/1162/ΠΟΛ. 1100/2000 (ΦΕΚ 
Β' 361), 1075331/1453/ΠΟΛ. 1231/2000 (ΦΕΚ Β' 1113), 
1063790/1444/ΠΟΛ. 1168/2001 (ΦΕΚ Β' 882), 1093491/ 
1656/ΠΟΛ. 1230/2001 (ΦΕΚ Β' 1348), 1057857/1532/ 
ΠΟΛ.1192/ 2002 (ΦΕΚ Β' 868), 1091341/1833/ΠΟΛ. 
1250/2002 (ΦΕΚ Β' 1443) και 1062187/1443/2003 (ΦΕΚ Β' 
893). 

6. Τις 1044171/1369/ΠΟΛ. 1155/2002 (ΦΕΚ Β' 657), 

1057857/1532/ΠΟΛ. 1192/2002 (ΦΕΚ Β'’ 868), 

1026855/1205/2003 (ΦΕΚ Β’ 353), 1052506/1380/ ΠΟΑ. 
1085/2003 (ΦΕΚ Β' 756) και 1065798/1480/2003 (ΦΕΚ Β' 
998) αποφάσεις. 

7. Την 1065956/863/Α0006/2003 (ΦΕΚ Β' 985) κοινή από¬ 
φαση του Πρωθυπουργού και του Υπουργού Οικονομίας 
και Οικονομικών περί καθορισμού αρμοδιοτήτων των 
Υφυπουργών Οικονομίας και Οικονομικών. 

8. Ότι από την απόφαση αυτή δεν προκύπτουν δαπάνες 
για τον προϋπολογισμό, αποφασίζουμε: 

1. Εκκρεμείς υποθέσεις εμπορικών, τεχνικών και γεωρ¬ 
γικών επιχειρήσεων που αφορούν χρήσεις που έκλεισαν 
από 1.1.993 έως και 31.12.1998, με βιβλία Β'ή Γ κατηγο¬ 
ρίας του Κ.Β.Σ., μη υπαγόμενες στις ρυθμίσεις των απο¬ 
φάσεων 1044171/1369/ΠΟΛ. 1155/2002 και 1052506/ 
1380/ΠΟΛ. 1085/2003, όπως αυτές ίσχυσαν, λόγω υπέρ¬ 
βασης των ορίων μέσου όρου δηλωθέντων ακαθαρίστων 
εσόδων που κατά περίπτωση προβλέποντο από τις εν λό¬ 
γω αποφάσεις, μπορεί να περαιώνονται κατά τις αποφά- 

σεις αυτές πριν από την έναρξη τακτικού ελέγχου των 
υπόψη υποθέσεων και σύμφωνα μετά ειδικότερον οριζό¬ 
μενα στις επόμενες παραγράφους, εφόσον ο μέσος όρος 
των δηλωθέντων ακαθαρίστων εσόδων στη φορολογία ει¬ 
σοδήματος στις ανωτέρω ανέλεγκτες χρήσεις, όπως αυ¬ 
τά λαμβάνονται κατά τις πιο πάνω αποφάσεις ως προς την 
υπαγωγή, ανέρχεται κατ’ ανώτατο όριο μέχριταπιο κάτω 
ποσά, κατά περίπτωση: 

α. Επί επιχειρήσεων πώλησης εμπορευμάτων ή μετα¬ 
ποίησης - παραγωγής, μέχρι 250.000.000 δραχμές. 

β. Επί μικτών επιχειρήσεων, μέχρι 250.000.000 δραχ¬ 
μές, εφόσον ο μέσος όρος των δηλωθέντων ακαθαρίστων 
εσόδων στις ανωτέρω ανέλεγκτες χρήσεις από τη δρα¬ 
στηριότητα της παροχής υπηρεσιών είναι μέχρι 
75.000.000 δραχμές. Εξαιρετικά, το όριο των 75.000.000 
δραχμώντου προηγούμενου εδαφίου προσαυξάνεται κα¬ 
τά 5.000.000 δραχμές για κάθε υπάλληλο που αποδεδειγ¬ 
μένα απασχολήθηκε με σχέση εξαρτημένης εργασίας κα¬ 
τά την τελευταία υπαγόμενη στη ρύθμιση χρήση, με ανώ¬ 
τατο όριο τα 100.000.000 δραχμές. 

γ. Επί επιχειρήσεων αμιγώς παροχής υπηρεσιών, μέχρι 
75.000.000 δραχμές, εφαρμοζομένων ανάλογα των ορι- 
ζομένων στο δεύτερο εδάφιο της προηγούμενης περί¬ 
πτωσης. 

2. Η κατά την προηγούμενη παράγραφο περαίωση 
ενεργείται μετά από έγγραφη πρόσκληση που επιδίδεται 
επί αποδείξει στον επιτηδευματία από την αρμόδια ελε¬ 
γκτική αρχή, για αποδοχή, εντός ανατρεπτικής προθε¬ 
σμίας πέντε (5) ημερών από της επίδοσης, του προβλε- 
πόμενου από τις προαναφερόμενες αποφάσεις ειδικού 
σημειώματος υπολογισμού των διαφορών φόρων, το 
οποίο συντάσσεται από την ελεγκτική αρχή και επιδίδεται 
μαζί με την πρόσκληση. 

3. Γιατις περαιούμενες σύμφωνα με τις προηγούμενες 
παραγράφους υποθέσεις, ως ελάχιστα ποσά βεβαιωτέου 
φόρου ανά χρήση λαμβάνονται τα ποσά που κατά περί¬ 
πτωση προκύπτουν αν στα τελευταία κλιμάκια ελάχιστων 
ποσών ανά χρήση των πινάκων των περιπτώσεων α' και β' 
της παραγράφου 2 του άρθρου 6 της απόφασης 
1044171/1369/ΠΟΛ. 1155/2002 και του άρθρου 7 της από¬ 
φασης 1052506/1380/ΠΟΛ. 1085/2003, προστεθούν 
100.000 επί πλέον δραχμές για κάθε 25.000.000 ή 
12.500.000 επί πλέον δραχμές μέσου όρου δηλωθέντων 
ακαθαρίστων εσόδων ανά χρήση, αναλόγως ανπρόκειται 
για επιχειρήσεις πώλησης εμπορευμάτων και μεταποίη¬ 
σης - παραγωγής ή για εμπορικές επιχειρήσεις αμιγώς 
παροχής υπηρεσιών, αντίστοιχα. Τα κατά τ’ ανωτέρω ελά¬ 
χιστα ποσά βεβαιωτέου φόρου δεν μπορούν να υπερβούν 
ανά χρήση το 1.100.000 δραχμές ή το 1.000.000 δραχμές, 
αντίστοιχα. 

4. Από το συνολικό ποσό φόρων που βεβαιώνεται στο 
πλαίσιο της περαίωσης σύμφωνα με τις προηγούμενες 
παραγράφους, το 1/5 καταβάλλεται ταυτόχρονα με την 
αποδοχή του οικείου ειδικού σημειώματος υπολογισμού 
των διαφορών φόρων και το ποσό που απομένει κατα¬ 
βάλλεται σε δώδεκα (12) ίσες μηνιαίες δόσεις, ανεξαρτή¬ 
τως αντηρήθηκαν βιβλία Β' ή Γ κατηγορίας του Κ.Β.Σ. Ως 
προς τα λοιπά θέματα βεβαίωσης και καταβολής των φό¬ 
ρων και γενικά εφαρμογής των ανωτέρω αποφάσεων 
1044171/1369/ΠΟΛ. 1155/2002 και 1052506/1380/ΠΟΛ. 
1085/2003 ισχύουν και εφαρμόζονται ανάλογα στο σύνο¬ 
λό τους τα κατά περίπτωση οριζόμενα από τις εν λόγω 
αποφάσεις, όπως αυτές ίσχυσαν. 


5. Οι διατάξεις των παραγράφων 3 και 4 της απόφασης 
1065798/1480/15.7.03 ισχύουν ανάλογα και για τις υπο¬ 
θέσεις της παραγράφου 1 για τις οποίες έχουν ήδη εκδο- 
θεί εντολές τακτικού ελέγχου ή για αυτές που δεν θα πε- 
ραιωθούν σύμφωνα με τις προηγούμενες παραγράφους 
λόγω μη αποδοχής της περαίωσης. 

6. Για τις εκκρεμείς υποθέσεις επιτηδευματιών χρήσε¬ 
ων 1993 έως και 1998 που ήδη υπάγονται στις ρυθμίσεις 
των αποφάσεων 1044171/1369/ΠΟΛ.1155/2002 και 
1052506/1380/ΠΟΛ. 1085/2003, όπως αυτές ίσχυσαν, συ¬ 
νεχίζει να έχει εφαρμογή η απόφαση 1065798/1480/ 
15.7.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-Φ- 

Αριθ. 2/44971/0022 (4) 

Καθιέρωση υπερωριακής εργασίας με αμοιβή, πέραντου 
κανονικού ωραρίου, για υπαλλήλους της Διεύθυνσης 
Ελέγχου Συντήρησης Έργων της Περιφέρειας Αττι¬ 
κής, για το Β’ εξάμηνο του 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/1997 "Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις", όπως αυτό αντικα- 
ταστάθηκε με το άρθρο 15 του Ν.2592/1998". 

2. Τις διατάξεις του Ν. 2503/1997 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις" (ΦΕΚ 107/Α/ 
30.5.97). 

3. Τις διατάξεις του άρθρου 29 του Ν. 1558/1985 "Κυ¬ 
βέρνηση και Κυβερνητικά όργανα που προστέθηκε με το 
άρθρο 27 του Ν. 2081/1992 και αντικαταστάθηκε με την 
παρ. 2ατου αρ. 1 του Ν. 2469/1997". 

4. Τις 2030771/4262/0022/24.4.97, 2090440/12741/0022/ 
23.12.97, 2022941/2297/0022/7.4.1998 και 2050742/ 5390/ 
0022/28.7.1998 και 2/8803/0022/8.2.1999 εγκυκλίους του 
Γ ενικού Λογιστηρίου του Κράτους. 

5. Την ανάγκη απασχόλησης είκοσι (20) υπαλλήλων κα¬ 
τηγορίας ΔΕ και (20) υπαλλήλων κατηγορίας ΥΕ, της Δι¬ 
εύθυνσης Ελέγχου Συντήρησης Έργων της Περιφέρειας 
Αττικής και πέραν του κανονικού ωραρίου, για το Β' εξά¬ 
μηνο του 2003, κατά τις νυκτερινές ώρες των εργάσιμων 
ημερών και κατά τις Κυριακές και εξαιρέσιμες ημέρες, για 
την αντιμετώπιση έκτακτων και επειγουσών αναγκών στο 
οδικό δίκτυο της ανωτέρω Περιφέρειας, όπως οι επεμβά¬ 
σεις μετά από αυτοκινητιστικά ατυχήματα, οι νυχτερινές 
διαγραμμίσεις, η συντήρηση του ηλεκτροφωτισμού του 
οδικού δικτύου, οι εργασίες για την αντιμετώπιση παγε¬ 
τού, πλημμύρων και καταπτώσεων καθώς και οι εργασίες 
αποχιονισμού. 

6. Την ύπαρξη εγγεγραμμένης πίστωσης για το σκοπό 
αυτό, ύψους επτά χιλιάδων οκτακόσιων εβδομήντα πέντε 
(7.875) ευρώ, στον ΚΑΕ 0512 του ειδικού φορέα 063 του 
προϋπολογισμού της Περιφέρειας Αττικής, οικονομικού 

έτους 2003, σε βάρος της οποίας προκαλείται δαπάνη ίση 
με ολόκληρο το ποσό της πίστωσης αυτής. 

7. Την 2/80345/0004/8.11.99 (ΦΕΚ 2040/Β/ 19.11.99) 
κοινή Υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 παρ.1 του Ν. 1943/91", 
αποφασίζουμε: 

Καθιερώνουμε υπερωριακή εργασία με αμοιβή, πέραν 
του κανονικού ωραρίου, για το Β' εξάμηνο του 2003, κατά 
τις νυκτερινές ώρες των εργασίμων ημερών και κατά τις 
Κυριακές και εξαιρέσιμες ημέρες, για είκοσι (20) υπαλλή¬ 
λους κατηγορίας ΔΕ και είκοσι (20) υπαλλήλους κατηγο¬ 
ρίας ΥΕ της Διεύθυνσης Ελέγχου Συντήρησης Έργων, 
της Περιφέρειας Αττικής και μέχρι χίλιες επτακόσιες έξι 
(1.706) ώρες συνολικά για όλους τους ανωτέρω υπαλλή¬ 
λους ως εξής: 

Α) Για είκοσι (20) υπαλλήλους κατηγορίας ΔΕ : συνολι¬ 
κά μέχρι 950 ώρες 

Β) Για είκοσι (20) υπαλλήλους κατηγορίας ΥΕ : συνολι¬ 
κά μέχρι 756 ώρες Σύμφωνα με τον πίνακα προγραμματι¬ 
σμού της ανωτέρω Διεύθυνσης της Περιφέρειας Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει αναδρομική ισχύ ενός μηνάς πριν 
τη δημοσίευσή της στην Εφημερίδα της Κυβερνήσεως. 

Αθήνα, 23 Σεπτεμβρίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών 

Υπουργείου Οικονομίας Δημόσιας Διοίκησης 
και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ ΒΑΣ. ΒΑΛΑΣΟ Π ΟΥΔΟΣ 

-♦- 

Αριθ. οικ. 17738/1053 (5) 

Συγκρότηση της Επιτροπής Εποπτείας του προγράμμα¬ 
τος "Ενίσχυση Επιχειρηματικότητας Ατόμων με Ανα¬ 
πηρίες" της Δράσης 2.8.3 του Ε.Π.ΑΝ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/85 (ΦΕΚ. 137/Α/85) "Κυβέρνηση και Κυ¬ 
βερνητικά όργανα", όπως τροποποιήθηκε με το Ν. 2081/ 
92 (ΦΕΚ 154/Α/92). 

2. Τις διατάξεις των Π .Δ. 229/86 (ΦΕΚ 96/Α/16.7.86), Π.Δ. 
396/89 (ΦΕΚ 172/Α/16.6.89) και Π.Δ. 189/95 (ΦΕΚ99/Α/95) 
"Οργανισμός της ΓΓΒ", του άρθρου 21 του Ν. 2367/95 
(ΦΕΚ261/Α/95) "Σύσταση της Δ/νσης ΜΜΕτης Γ.Γ.Β.", και 
της Υ.Α. 3584/5.3.1996 (ΦΕΚ 147/Β/12.3.1996) "Διάρθρω¬ 
ση, Αρμοδιότητες και κατανομή προσωπικού της Δ/νσης 
ΜΜΕτης ΓΓΒ". 

3. Το Π.Δ. 27/1.2.96 (ΦΕΚ 19/Α) "Συγχώνευση Υπουργεί¬ 
ων Τουρισμού, Βιομηχανίας, Ενέργειας και Τεχνολογίας, 
και Εμπορίου στο Υπουργείο Ανάπτυξης". 

4. Το άρθρο 28 παρ. α' του Ν. 2081/ 92 (ΦΕΚ 154/Α), 
όπως αντικαταστάθηκε από το άρθρο 2 του Ν. 2438/96 
(ΦΕΚ211/Α). 

5. Την 485/31.10.01 (ΦΕΚ 1484/Β/31.10.01) Κοινή Από¬ 
φαση του Πρωθυπουργού και του Υπουργού Ανάπτυξης 
"Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη, Χρήστο Θεοδώρου και Δημή- 
τριο Γεωργακόπουλο". 

6. Την 19606/95 (ΦΕΚ 872/Β/95) Απόφαση του Υφυ¬ 
πουργού Βιομηχανίας "Μεταβίβαση στο Γενικό Γραμμα¬ 
τέα Βιομηχανίας, στους Γενικούς Διευθυντές, στους Δι¬ 


ευθυντές και λοιπούς Προϊσταμένους Υπηρεσιακών μο¬ 
νάδων της Γ ενικής Γ ραμματείας Βιομηχανίας (ΓΓΒ) του 
Υπουργείου Βιομηχανίας, Ενέργειας και Τεχνολογίας του 
δικαιώματος να υπογράφουν "με εντολή Υφυπουργού". 

7. Την ΔΠ/Φ6.3/ΟΙΚ 3922/21.02.2003 Απόφαση του Γε¬ 
νικού Γραμματέα Βιομηχανίας του ΥΠΑΝ με θέμα "Τοπο¬ 
θετήσεις - επανατοποθετήσεις Προϊσταμένων Τμημάτων 
και υπαλλήλων της Γενικής Γραμματείας Βιομηχανίας 
του Υπουργείου Ανάπτυξης". 

8. Τις διατάξεις του νόμου 707/77 (ΦΕΚ 273), όπως τρο¬ 
ποποιήθηκε από τον 1472/84 (ΦΕΚ 112), 1479/84 (ΦΕΚ 
145), 2000/91 (ΦΕΚ 206), 2702/99 (ΦΕΚ 70) και το ΠΔ 
159/97 (ΦΕΚ 135). 

9. Την Θ(2001)-550 της 14.3.2001 Απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (Ε.Π.ΑΝ. 2000 - 2006). 

10. Τις διατάξεις του Ν. 2860/2000 "Διαχείριση, Παρα¬ 
κολούθηση και έλεγχος του Κοινοτικού Πλαισίου στήρι¬ 
ξης και άλλες διατάξεις" (ΦΕΚ251/Α). 

11. Την 2552/283/824/3.4.2003 Απόφαση της Διαχειρι¬ 
στικής Αρχής με την οποία έγινε η "ένταξη της πράξης 
"Ενίσχυση Επιχειρηματικότητας Ατόμων με Αναπηρίες” 
στο Ε.Π.ΑΝ., Μέτρο: 2.8". 

12. Την 6386/397/4.4.2003 απόφαση "Έγκριση του Κα¬ 
νονισμού Υλοποίησης της Δράσης 2.8.3 του Ε.Π.ΑΝ. "Ενί¬ 
σχυση Επιχειρηματικότητας Ατόμων με Αναπηρίες”" 
(ΦΕΚ445/Β/14.4.2003). 

13. Την 6387/398/4.4.2003 απόφαση "Πρόσκλησης εκ¬ 
δήλωσης ενδιαφέροντος για υποβολή προτάσεων έργων 
προς ένταξη στη Δράση 2.8.3του Ε.Π.ΑΝ. "Ενίσχυση Επι¬ 
χειρηματικότητας Ατόμων με Αναπηρίες”". 

14. Το Π.Δ. 4/2002 (ΦΕΚ 3Α) "Εκτέλεση ενεργειών Τε¬ 
χνικής Βοήθειας στήριξης και διαχείρισης των αντίστοι¬ 
χων πόρων". 

15. Την 3260/16.7.2002 απόφαση "Μεταβίβαση αρμο¬ 
διοτήτων και ανάθεση ενεργειών τεχνικής βοήθειας στη 
Γ ενική Γ ραμματεία Βιομηχανίας" (ΦΕΚ 760/Β/2003). 

16. Τις ανάγκες υλοποίησηςτου Ε. Π. Ανταγωνιστικότη¬ 
τα 2000 - 2006 του Υπουργείου Ανάπτυξης. 

17. Την ανάγκη καταβολής αποζημίωσης για ειδικές και 
πρόσθετες εργασίες στα μέλη και γραμματείς των ομά¬ 
δων εργασίας των Μέτρων και Δράσεων του Επιχειρησια¬ 
κού Προγράμματος Ανταγωνιστικότητα 2000 - 2006. 

18. Τις ανάγκες της Υπηρεσίας, αποφασίζουμε: 

1. Τη συγκρότηση της Επιτροπής Εποπτείας του προ¬ 
γράμματος "Ενίσχυση Επιχειρηματικότητας Ατόμων με 
Αναπηρίες"του Μέτρου 2.8Δράσης2.8.3του Ε.Π.ΑΝ. ως 
εξής: 

α. Τσούκας Γεώργιος, ως πρόεδρο της Επιτροπής. 

β. Βλαχούλης Κων/νος, ως μέλος και αναπληρωτή του 
προέδρου. 

γ. Μπενετάτος Παναγιώτης, ως μέλος. 

δ. Μάμαλη Ευαγγελία, ως μέλος. 

ε. Χρόνη Βασιλική, ως μέλος. 

Τη γραμματεία της Επιτροπής του προγράμματος "Ενί¬ 
σχυση Επιχειρηματικότητας Ατόμων με Αναπηρίες" θα 
υποστηρίζουν οι: α) Περογιαννάκη Ελευθερία και β) Μη- 
τρομάρα Μαρία, υπάλληλοι της Δ/νσης ΜΜΕ. 

2. Η Επιτροπή Εποπτείας έχειτηνευθύνητης συνολικής 
παρακολούθησης και εποπτείας του προγράμματος. Ει¬ 
δικότερα: 

Παρακολουθεί την όλη πορεία του προγράμματος και 
την τήρηση των διατάξεων του Κανονισμού Υλοποίησης. 

Εισηγείται στον Υπουργό Ανάπτυξης επί όλωντων ερωτη¬ 
μάτων που ανακύπτουν σχετικά με την εφαρμογή του Κανο¬ 
νισμού Υλοποίησης και του οδηγού του προγράμματος. 

Εισηγείται στον Υπουργό Ανάπτυξης τη συγκρότηση 
των Γνωμοδοτικών Επιτροπών. 

3. Οι παραπάνω δαπάνες θα καλυφθούν από την Εθνική 
Τεχνική Βοήθεια του ΕΠΑΝ. 

4. Η αμοιβή της επιτροπής θα καθοριστεί με νεότερη 
απόφαση. 

5. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 22 Σεπτεμβρίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ.2910 (6) 

Ίδρυση Σχολείων Δεύτερης Ευκαιρίας στο 
Ν. Δράμας κ.λπ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1320/83 άρθρο 18(Α6) "Ίδρυση 
Γ ενικής Γ ραμματείας Λαϊκής Επιμόρφωσης") όπως και τις 
διατάξεις του Ν. 2469/ 97 παρ. 4 του άρθρου 1 (Α38). 

2. Τις διατάξεις του Ν. 1558/85 άρθρο 29Α όπως το τε¬ 
λευταίο προστέθηκε με το άρθρο 27 του Ν. 2081 / 92 και 
αντικαταστάθηκε με το άρθρο 1 του Ν. 2469/ 97 (Α38). 

3. Τις διατάξεις του Ν. 2327/95 άρθρο 4 (Α156) "Ίδρυση 
ΙΔΕΚΕ". 

4. Τις διατάξεις του Ν. 2525/ 97 άρθρο 5 (Α 188) "Ίδρυ¬ 
ση ΣΔΕ". 

5. Τις διατάξεις του Ν. 2909/ 01 άρθρο 3 (Α 90)" Μετο- 
νομασίατης ΓΓΛΕ σε ΓΓΕΕ". 

6. Τις διατάξεις της 1065956/ 863/ Α0006/15-7-2003 Κοι¬ 
νής απόφασης του Πρωθυπουργού, και του Υπουργού 
Οικονομίας Οικονομικών " Καθορισμός αρμοδιοτήτων 
των Υφυπουργών Οικονομίας και Οικονομικών" (Β' 
985/16.7.2003). 

7. Τις διατάξεις του Π.Δ. 81/2002/ ΦΕΚ Α' 57/ 21.3.2002 
Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

8. Το 905/20-6-2003 έγγραφο του ΙΔΕΚΕ 

9. Το γεγονός ότι η προκαλούμενη δαπάνη από τις δια¬ 
τάξεις της απόφασης αυτής θα καλύπτεται από τις εγγε¬ 
γραμμένες πιστώσεις του Π.Δ.Ε του ΥΠΕΠΘ (ΣΑΕ 336) 
μέσω του ΙΔΕΚΕ και ανέρχεται στο ποσό των 260.000 θυ- 
γο περίπου ετησίως, αποφασίζουμε: 

Την ίδρυση από το σχολικό έτος 2003 - 2004 Σχολείων 
Δεύτερης Ευκαιρίας: 

1. Για τον νομό Δράμας στο Δήμο Δράμας . 

2. Γιατο νομό Έβρου στο Δήμο Αλεξανδρούπολης. 

3. Για το νομό Πέλλας στο Δήμο Γιαννιτσών. 

4. Για το νομό Θεσ/νίκης 2° ΣΔΕ στο δήμο Θεσ/νίκης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ.2911 (7) 

Ίδρυση Σχολείου Δεύτερης Ευκαιρίας στο 
Ν. Καρδίτσας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1320/83 άρθρο 18( Α 6) Ίδρυση 
Γ ενικής Γ ραμματείας Λαϊκής Επιμόρφωσης") όπως και τις 
διατάξεις του Ν. 2469/ 97 παρ. 4 του άρθρου 1 (Α38). 

2. Τις διατάξεις του Ν. 1558/85 άρθρο 29Α όπως το τε¬ 
λευταίο προστέθηκε με το άρθρο 27 του Ν. 2081 / 92 και 
αντικαταστάθηκε με το άρθρο 1 του Ν. 2469/ 97 (Α38). 

3. Τις διατάξεις του Ν. 2327/95 άρθρο 4 (Α156) "Ίδρυση 
ΙΔΕΚΕ". 

4. Τις διατάξεις του Ν. 2525/ 97 άρθρο 5 (Α 188) "Ίδρυ¬ 
ση ΣΔΕ". 

5. Τις διατάξεις του Ν. 2909/01 άρθρο 3 (Α90)" Μετο- 
νομασίατης ΓΓΛΕ σε ΓΓΕΕ". 

6. Τις διατάξεις της 1065956/ 863/ Α0006/15-7-2003 Κοι¬ 
νής απόφασης του Πρωθυπουργού, και του Υπουργού 
Οικονομίας και Οικονομικών" Καθορισμός αρμοδιοτήτων 
των Υφυπουργών Οικονομίας και Οικονομικών " (Β' 985/ 
16-7-2003). 

7. Τις διατάξεις του Π.Δ. 81/2002/ΦΕΚΑ' 57/21.3.2002 
Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

8. Το 1969/6-8-2003 έγγραφο του ΙΔΕΚΕ 

9. Το γεγονός ότι η προκαλούμενη δαπάνη από τις δια¬ 
τάξεις της απόφασης αυτής θα ανέρχεται κατά το τρέχον 
έτος σε 22.500 θογο και 65.000 θπιό για κάθε επόμενο οι¬ 
κονομικό έτος. Η δαπάνη αυτή κατάτοτρέχον οικονομικό 
έτος θα καλυφθεί από τις πιστώσεις του Π.Δ.Ε του 
ΥΠΕΠΘ (ΣΑΕ 336) και για τα επόμενα οικονομικά έτη θα 
καλύπτεται κατά 75% με κοινοτική χρηματοδότηση ΕΠΕ- 
ΑΕΚ/ΕΤΠΑ( Μέτρο 5.1.3) 

"Υποδομές και εξοπλισμός Σχολείων Δεύτερης Ευκαι¬ 
ρίας " και κατά το υπόλοιπο μέρος αυτής από τις πιστώ¬ 
σεις του Π.Δ.Ε του ΥΠΕΠΘ, αποφασίζουμε: 

Την ίδρυση από το σχολικό έτος 2003 - 2004 Σχολείου 
Δεύτερης Ευκαιρίας: 

Για τον νομό Καρδίτσας στο Δήμο Καρδίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.2912 (8) 

Ίδρυση Σχολείου Δεύτερης Ευκαιρίας στο Ν. Λάρισας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1320/83 άρθρο 18(Α6) "Ίδρυση 
Γενικής Γραμματείας / Λαϊκής Επιμόρφωσης") όπως και 
τις διατάξεις του Ν. 2469/97 παρ. 4 του/άρθρου 1 (Α38). 

2. Τις διατάξεις του Ν. 1558/ 85 άρθρο 29Α' όπως το τε¬ 
λευταίο προστέθηκε με το άρθρο 27 του Ν. 2081/92 και 
αντικαταστάθηκε με το άρθρο 1 του Ν. 2469/ 97 (Α 38). 

3. Τις διατάξεις του Ν. 2327/95 άρθρο 4 (Α 156) "Ίδρυση 
ΙΔΕΚΕ". 

4. Τις διατάξεις του Ν. 2525/ 97 άρθρο 5 (Α 188)" Ίδρυ¬ 
ση ΣΔΕ". 

5. Τις διατάξεις του Ν. 2909/ 01 άρθρο 3 Α 90 )" Μετο- 
νομασία της ΓΓ ΛΕ σε ΓΓΕΕ". 

6. Τις διατάξεις της 1065956/ 863/Α0006/15-7-2003 Κοι¬ 
νής απόφασης του Πρωθυπουργού, και του Υπουργού 
Οικονομίας και Οικονομικών" Καθορισμός αρμοδιοτήτων 
των Υφυπουργών Οικονομίας και Οικονομικών " ( Β’ 
985/16-7-2003). 

7. Τις διατάξεις του Π.Δ. 81/2002/ΦΕΚ Α' 57/21.3.2002 
Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

8. Το 7438/10.4.2003 έγγραφο του ΙΔΕΚΕ. 

9. Το γεγονός ότι η προκαλούμενη δαπάνη από τις δια¬ 
τάξεις της απόφασης αυτής θα ανέρχεται κατά το τρέχον 
έτος σε 22.500 θυτο και 65.000 θυιτι για κάθε επόμενο οι¬ 
κονομικό έτος .Η δαπάνη αυτή κατά το τρέχον οικονομικό 
έτος θα καλυφθεί από τις πιστώσεις του Π.Δ.Ε του 
ΥΠΕΠΘ (ΣΑΕ 336) και για τα επόμενα οικονομικά έτη θα 
καλύπτεται κατά 75% με κοινοτική χρηματοδότηση ΕΠΕ- 
ΑΕΚ/ΕΤΠΑ (Μέτρο 5.1.3) 

"Υποδομές και εξοπλισμός Σχολείων Δεύτερης Ευκαι¬ 
ρίας" και κατά το υπόλοιπο μέρος αυτής από τις πιστώ¬ 
σεις του Π.Δ.Ε του ΥΠΕΠΘ, αποφασίζουμε: 

Την ίδρυση από το σχολικό έτος 2003-2004 Σχολείου 
Δεύτερης Ευκαιρίας: 

Για τον νομό Λάρισας στο Δήμο Λάρισας . 

Οι δαπάνες λειτουργίας για τον 1° χρόνο του παραπάνω 
σχολείου θα καλυφθούν από τις εγγεγραμμένες πιστώσεις 
του Π.Δ.Ε 2003 (ΣΑΕ 336) του ΥΠΕΠΘ μέσω του ΙΔΕΚΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 9537 (9) 

Σύσταση ενιαίας επιχείρησης ύδρευσης - αποχέτευσης 
μετην επωνυμία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
- ΑΠΟΧΕΤΕΥΣΗΣ ΦΙΛΙΠΠΩΝ του Νομού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν.1069/1980 


"Περί κινήτρων δια την ίδρυσιν επιχειρήσεων υδρεύσεως 
και αποχετεύσεως" (ΦΕΚΑ' 191/1980), που τροποποιήθη¬ 
κε με τις διατάξεις του Ν. 2839/00 "Ρυθμίσεις θεμάτων 
Υπουργείου Εσωτ/κών Δ/σιας Δ/σης & Απ/σης και άλλες 
διατάξεις" (ΦΕΚ 196/Α/12.9.2000). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚΑ'237/1998). 

4. Την 116/2003 απόφαση του Δημοτικού Συμβουλίου 
Φιλίππων. 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Φιλίππων, το ύψος της οποίας ανέρχε¬ 
ται για το έτος 2003 στο ποσό των 90.000 € για το οποίο 
έχει εγγράφει πίστωση στον κωδικό ΚΑ 211,9Θ. Για τα δε 
έτη 2004, 2005, 2006 και 2007 δαπάνη αντίστοιχα ανά 
έτος 30.000 €, 30.000 €, 30.000 €, και 30.000 €, για τις 
οποίες θα εγγραφούν αντίστοιχες πιστώσεις στους αντί¬ 
στοιχους κωδικούς. 

6. Την 208/29-01-02 (ΦΕΚ 128/Β/2002) απόφαση του 
Γεν. Γραμ. Περιφ. Α.Μ.Θ. "περί μεταβίβασης εξουσίας 
υπογραφής στον Γ ενικό Διευθυντή", αποφασίζουμε: 

Εγκρίνεται η 116/2003 απόφαση του Δημοτικού Συμ¬ 
βουλίου Φιλίππων του Νομού Καβάλας η οποία αφορά τη 
σύσταση στον ομώνυμο Δήμο ενιαίας επιχείρησης ύδρευ¬ 
σης- αποχέτευσης που έχει ως εξής: 

1. Συνιστάται στο Δήμο Φιλίππων του Νομού Καβάλας, 
ενιαία επιχείρηση ύδρευσης - αποχέτευσης με την επω¬ 
νυμία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕ- 
ΤΕΥΣΗΣ ΦΙΛΙΠΠΩΝ ΝΟΜΟΥ ΚΑΒΑΛΑΣ" (άρθρο 1 παρ. 1 
Ν.1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάςτης καθώς καιτιςπηγέςχρηματοδότησήςτης 
από τις διατάξεις του Ν. 1069/1980 "Περί κινήτρων δια την 
ίδρυσιν επιχειρήσεων υδρεύσεως και αποχετεύσεως". 

Για τα λοιπά θέματα εφαρμόζονται διατάξεις του Π.Δ 
.410/95 "Δημοτικός και Κοινοτικός Κώδικας" και οι κανό¬ 
νες της ιδιωτικής οικονομίας (άρθρο 1 παρ. 1 
Ν.1069/1980) 

3. Έδρα της επιχείρησης είναι ο Δήμος Φιλίππων (άρ¬ 
θρο 1 παρ. 3 Ν.1069/80). Περιοχή αρμοδιότητας της επι¬ 
χείρησης είναι η διοικητική περιφέρεια του Δήμου Φιλίπ¬ 
πων (άρθρο 1 παρ. 3 Ν. 1069/1980). 

4. ΕΚΜΕΤΑΛΛΕΥΣΗ 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 (Άρθρο 1 παρ. 3 Ν. 1069/1980). 

5. ΠΕΡΙΟΥΣΙΑ 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέστηκαν ή θα εκτελεστούν 
με βάση εγκεκριμένες μελέτες, όλοι οι υπόνομοι που 
υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων, όλοι οι υπόνομοι ή 
ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων και κάθε άλλο στοιχείο που 
θα παραχωρηθεί από το Δήμο (άρθ. 8 παρ. 1 Ν. 1069/1980). 

6. ΕΣΟΔΑ 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1ης Ιανουάριου του επομένου από τη σύστα¬ 
ση της επιχείρησης έτους, που υπολογίζεται σε ποσοστό 
80% επί της αξίας του ύδατοςπου καταναλίσκεται (άρθρο 
ΙΟπαρ.1 εδ.α’καιΐΐ Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ'Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ.ε'Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ'Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

θ. Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης υδρομετρητών ή άλλων 
συναφών εργασιών (άρθρο 10 παρ. 1 εδ. Θ'Ν. 1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδάφ. ιγ' Ν. 1069/80). 

ιγ. Έσοδα που εισπράττονται από την εφαρμογή των δια- 
τάξεωντων άρθρων 27 και 28 Ν. 1069/80, όπωςτοάρθ. 28 
τούτου τροποποιήθηκε μετο άρθρο 6 παρ. 13 του Ν. 2307/ 
1995). 

7. ΔΙΟΙΚΗΣΗ 

1. Η επιχείρηση διοικείται από διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά 

α) Τέσσερα (4) είναι αιρετοί εκπρόσωποι του Δήμου Φι¬ 
λίππων εκ των οποίων το ένα προέρχεται από τη μειοψη¬ 
φία (άρθρο 6του Ν. 2307/95) 
β) Δύο (2) είναι δημότες ή κάτοικοι του Δήμου Φιλίππων 
που έχουν πείρα ή γνώσεις σχετικές με το αντικείμενο της 
Επιχείρησης. 

γ) Ένας (1) είναι εκπρόσωπος του Κοινωνικού φορέα 
της Περιοχής. 

δ) Ένας (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. Στην περίπτωση 
αυτή μειώνεται κατά έναν ο αριθμός των δημοτών κατοί¬ 
κων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 


2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρό 
του (Άρθρο3παρ. 1 του Ν. 1069/1980 και278 Π.Δ. 410/95) 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφ. Υπ. 
Εσωτερικών ΦΕΚ 244/Β'). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή ειδικές (άρθρο 5 παρ. 4 Ν. 1069/80). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 19 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευιθυντής 
ΛΑΖ. ΤΣΑΚΜΑΚΙΔΗΣ 

-♦- 

Αριθ.531 (10) 

Μεταφορά τριών (3) επιπλέον θέσεων Δ.Ε.Π. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ ΟΙΚΟΝΟΜΙΚΩΝ 
ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ 

Έχοντας υπόψη : 

1. Τις διατάξεις της παρ. 5α του άρθρου 14 του Ν. 2817/ 
2000 "Εκπαίδευση των ατόμων με ειδικές εκπαιδευτικές 
ανάγκες και άλλες διατάξεις" (ΦΕΚ 78/τ.Α'). 

2. Το Φ. 121.1/1/82/95364(10)/26.8.2003 έγγραφο του 
ΥΠΕΠΘ 3 Το με αριθμ.πρωτ. Α/257/22.8.2003 έγγραφο 
του Ειδικού Γραμματέα Πανεπιστημιακής Εκπαίδευσης 
του ΥΠΕΠΘ. 

4. Την 6388/22.5.2002Διαπιστωτική Πράξη Πρύτανη θέ¬ 
σεων Δ.Ε.Π., Ε ΤΈ.Π , Ε.Ε.Δ.Ι.Π που δημοσιεύθηκε στο 
ΦΕΚ 708/11.6.2002 τ. Β'. 

5. Την 2/11.9.2003 απόφαση του Πρυτανικού Συμβουλί¬ 
ου του Πανεπιστημίου Μακεδονίας. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πανεπιστημίου Μακεδονίας ούτε του κρατικού 
προϋπολογισμού, αποφασίζουμε: 

Μεταφέρουμε τις τρεις (3) επιπλέον θέσεις Δ.Ε.Π., που 
διατέθηκαν στο ίδρυμα για το ακαδημαϊκό έτος 2002- 
2003 μετο αριθμ. Α/257/22-8-2003 έγγραφο του ΥΠΕΠΘ, 
από το ΑΕΙ στα κάτωθι τμήματα του Ιδρύματος, ως εξής: 

• Τμήμα Οικονομικών Επιστημών 1 θέση 

• Τμήμα Οργάνωσης και Διοίκησης Επιχειρήσεων 1 θέ¬ 
ση 

• Τμήμα Διεθνών και Ευρωπαϊκών Οικονομικών και Πο¬ 
λιτικών Σπουδών 1 θέση 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 22 Σεπτεμβρίου 2003 

Ο Πρύτανης 
ΓΕΩΡΓΙΟΣ ΤΣΙΟΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




